**NEKILNOJAMOJO TURTO ELEKTRONINIŲ AUKCIONŲ ORGANIZAVIMO IR VYKDYMO PASLAUGŲ TEIKIMO SUTARTIS**

2022 m.\_\_\_\_\_\_\_\_\_\_\_\_ d. Nr. AVP-\_\_\_\_\_\_\_\_

Vilnius

Valstybės įmonė Registrų centras (toliau – Registrų centras), atstovaujama Konsultacijų centro vadovės Jurgitos Jakeliūnaitės, veikiančio (-ios) pagal 2019 m. rugpjūčio 19 d. Valstybės įmonės Registrų centro generalinio direktoriaus įsakymą Nr. VE-398 (1.3 E) „Dėl pavedimo pasirašyti sutartis“ ir [įveskite įstaigos, juridinio asmens pavadinimą] (toliau – Aukciono organizatorius), atstovaujamas (-a) [įveskite įstaigos, juridinio asmens atstovo pareigas, vardą, pavardę], veikiančio (-ios) pagal [įveskite dokumento, kurio pagrindu veikia įstaigos ar juridinio asmens atstovas, pavadinimas] toliau kiekvienas (-a) atskirai vadinamas (-a) Šalimi, o kartu vadinami (-os) Šalimis. Šalys, vadovaudamosi Antstolių informacinės sistemos nuostatų, patvirtintų Lietuvos Respublikos teisingumo ministro 2002 m. gruodžio 30 d. įsakymu Nr. 400 „Dėl Antstolių viešo konkurso komisijos nuostatų, Antstolių viešo konkurso tvarkos aprašo, Antstolių veiklos tikrinimo tvarkos aprašo, Antstolių informacinės sistemos nuostatų, Antstolių atestavimo komisijos nuostatų ir Antstolių atestavimo taisyklių patvirtinimo“ (toliau − Antstolių informacinės sistemos nuostatai), 5 punktu, 7.9 ir 10.8.3 papunkčiais, sudarė šią sutartį (toliau – Sutartis).

**I SKYRIUS**

**SUTARTIES DALYKAS**

1. Registrų centras įsipareigoja suteikti galimybę Aukciono organizatoriui skelbti ir vykdyti nekilnojamojo turto (toliau – Turtas) pardavimą elektroninio aukciono (toliau – E. aukcionas) būdu specialioje interneto svetainėje www.evarzytynes.lt ir užtikrinti Antstolių informacinės sistemos elektroninių aukcionų valdymo posistemės (toliau – AVP), kurioje vykdomas Turto pardavimas, administravimą ir prieinamumą (toliau – Paslaugos), o Aukciono organizatorius įsipareigoja naudotis tinkamai suteiktomis Paslaugomis Sutartyje nurodytomis sąlygomis ir tvarka, užtikrinti teisingą duomenų įvedimą į AVP, naudoti asmens duomenis vadovaujantis teisės aktais ir Sutarties nuostatomis bei sumokėti nustatytą atlyginimą.

**II SKYRIUS**

**DUOMENŲ TEIKIMO IR GAVIMO TEISINIS PAGRINDAS**

1. Organizuojant nekilnojamojo turto aukcioną, Nekilnojamojo turto registro duomenys teikiami vadovaujantis:

2.1. 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (toliau – Reglamentas), 6 straipsnio 1 dalies c punktu;

2.2. Lietuvos Respublikos valstybės informacinių išteklių valdymo įstatymo 27 straipsnio 8 dalimi;

2.3. Lietuvos Respublikos nekilnojamojo turto kadastro įstatymo 19 straipsnio 1 dalimi;

2.4. Lietuvos Respublikos nekilnojamojo turto registro įstatymo 42 straipsnio 1 dalimi, 3 dalies 1 ir 6 punktu bei 4 dalimi;

2.5. Nekilnojamojo turto registro nuostatų, patvirtintų Lietuvos Respublikos Vyriausybės 2014 m. balandžio 23 d. nutarimu Nr. 379 „Dėl Nekilnojamojo turto registro nuostatų patvirtinimo“, 124, 139, 142 punktais;

2.6. Lietuvos Respublikos nekilnojamojo turto kadastro nuostatų, patvirtintų Lietuvos Respublikos Vyriausybės 2002 m. balandžio 15 d. nutarimu Nr. 534 „Dėl Lietuvos Respublikos nekilnojamojo turto kadastro nuostatų patvirtinimo“, 142 punktu.

2.7. Antstolių informacinės sistemos nuostatų 5 punktas, 7.9 10.1 ir 22.2 papunkčiais.

1. Organizuojant nekilnojamojo turto aukcioną, Nekilnojamojo turto registro duomenys gaunami vadovaujantis:

3.1. Reglamento 6 straipsnio 1 dalies c ir e punktais;

3.2. Lietuvos Respublikos nekilnojamojo turto registro įstatymo 42 straipsnio 1 dalimi, 3 dalies 1 punktu ir 4 dalimi;

3.3. Nekilnojamojo turto registro nuostatų, patvirtintų Lietuvos Respublikos Vyriausybės 2014 m. balandžio 23 d. nutarimu Nr. 379 „Dėl Nekilnojamojo turto registro nuostatų patvirtinimo“, 138 punktu;

3.4. Antstolių informacinės sistemos nuostatų 5 punktu, 7.9 ir 22.2 papunkčiais.

**III SKYRIUS**

**DUOMENŲ NAUDOJIMO TIKSLAS**

1. Aukciono organizatorius Nekilnojamojo turto registro duomenis naudoja aukcionams organizuoti ir informacijai aukciono dalyviams apie aukcione parduodamą nekilnojamąjį turtą teikti.

**IV SKYRIUS**

**ELEKTRONINIŲ AUKCIONŲ PASKELBIMAS IR VYKDYMAS**

1. E. aukcionai specialioje interneto svetainėje www.evarzytynes.lt vykdomi pagal Valstybės ir savivaldybių nekilnojamųjų daiktų pardavimo viešame aukcione tvarkos aprašą, patvirtintą Lietuvos Respublikos Vyriausybės 2014 m. spalio 8 d. nutarimu Nr. 1178 „Dėl Valstybės ir savivaldybių nekilnojamųjų daiktų pardavimo viešame aukcione tvarkos aprašo patvirtinimo“ , Valstybės ir savivaldybių nekilnojamųjų daiktų elektroninio aukciono vykdymo valstybės informacinėje sistemoje procedūrų aprašą, patvirtintą valstybės įmonės Turto banko generalinio direktoriaus 2018 m. gegužės 30 d. įsakymu Nr. P1-142 „Dėl valstybės ir savivaldybių nekilnojamųjų daiktų elektroninio aukciono vykdymo valstybės informacinėje sistemoje procedūrų aprašo patvirtinimo“ bei Aukciono organizatoriaus vidaus teisės aktą, reglamentuojantį E. aukcionų organizavimo ir vykdymo tvarką.
2. Aukciono organizatoriaus įgaliotas asmuo (toliau – Naudotojas), nurodytas Sutarties 1 priede, per Naudotojo sąsają į AVP įveda parduodamo Turto duomenis, reikalingus E. aukcionui paskelbti ir vykdyti:
   1. nekilnojamojo turto ir jam priskirto žemės sklypo ar kito nekilnojamojo daikto duomenis (turto pavadinimą, unikalų numerį ir/arba žemės sklypo kadastro numerį, adresą, plotą, pagrindinę tikslinę naudojimo paskirtį ir naudojimo būdą, specialiąsias žemės naudojimo sąlygas ir kitus teisės aktuose nustatytus apribojimus, žemės servitutus ir informaciją, ar žemės sklypas parduodamas, ar nuomojamas, kitus turto identifikavimo duomenis). Registrų centras Nekilnojamojo turto registro duomenis, nurodytus Antstolių informacinės sistemos nuostatų 22.2 papunktyje, Naudotojui pateikia peržiūrai ir įrašymui AVP leidžiamosios kreipties būdu internetu, atliekant paiešką AVP pagal Aukciono organizatoriui nuosavybės teise priklausančio arba patikėjimo teise valdomo turto unikalų numerį;
   2. pradinę bendrą nekilnojamojo turto ir jam priskirto žemės sklypo arba pradinę kito nekilnojamojo daikto pardavimo kainą, kuri pirmajame aukcione turi būti nustatoma pagal individualų vertinimą, nustatytą Lietuvos Respublikos turto ir verslo vertinimo pagrindų įstatymo nustatyta tvarka, ir jos didinimo intervalą. Parduodamo žemės sklypo pradinė kaina arba nekilnojamojo turto pradinė kaina, jeigu žemė gali būti tik išnuomojama, didinama Aukciono organizatoriaus išlaidų, patirtų atliekant žemės sklypo detaliojo plano, žemės valdos projekto ar žemės sklypo plano, prilyginamo žemės reformos žemėtvarkos projektui, ar žemės sklypo plano, prilyginamo detaliojo teritorijų planavimo dokumentui ir žemės sklypo plano parengimo išlaidų verte. Aukcione pradinė bendra nekilnojamojo turto ir žemės sklypo arba pradinė kito nekilnojamojo daikto pardavimo kaina apvalinama pagal matematines skaičių apvalinimo taisykles iki sveikojo skaičiaus (t. y. nurodoma kaina eurais be centų);
   3. aukciono dalyvio registravimo mokesčio dydį ir jo sumokėjimo terminą;
   4. aukciono dalyvio garantinio įnašo dydį, kuris turi būti ne didesnis kaip 10 procentų pradinės bendros nekilnojamojo turto ir jam priskirto žemės sklypo ar pradinės kito nekilnojamojo daikto pardavimo kainos, ir jo sumokėjimo terminą;
   5. Aukciono organizatoriaus sąskaitos, į kurią turi būti sumokamas garantinis įnašas, aukciono dalyvio registravimo mokestis ir atsiskaitoma už parduotą nekilnojamąjį turtą ir jam priskirtą žemės sklypą (kai žemės sklypas parduodamas) ar kitus nekilnojamuosius daiktus, numerį;
   6. registravimosi į aukcioną trukmę darbo dienomis;
   7. dalyvių registracijos tvirtinimo trukmę darbo dienomis;
   8. aukciono pradžios datą;
   9. atsiskaitymo už nupirktą nekilnojamąjį turtą ir jam priskirtą žemės sklypą ar kitus nekilnojamuosius daiktus terminą ir tvarką, įsipareigojimų įvykdymo užtikrinimo priemones;
   10. saugomos teritorijos, kurioje yra kultūros paveldo objektas, duomenis;
   11. kultūros paveldo objekto duomenis;
   12. Aukciono organizatoriaus pavadinimą, kodą ir buveinę;
   13. Aukciono organizatoriaus paskirto darbuotojo, atsakingo už informacijos teikimą, vardą ir pavardę, telefono ir fakso numerius, elektroninio pašto adresą;
   14. nekilnojamojo turto ir jam priskirto žemės sklypo ar kitų nekilnojamųjų daiktų apžiūros laiką ir sąlygas;
   15. informaciją, kur galima susipažinti su nekilnojamojo turto ir jam priskirto žemės sklypo ar kitų nekilnojamųjų daiktų pirkimo–pardavimo sutarčių projektais, žemės sklypo nuomos sutarčių projektais;
   16. kitas aukciono sąlygas ir informaciją.
3. Registrų centras į AVP teikia šiuos duomenis:
   1. E. aukciono laimėtojo duomenis, numatytus Antstolių informacinės sistemos nuostatų 19.19 papunktyje;
   2. pasibaigus registravimo laikui, asmenų, pateikusių informaciją registravimui į E. aukcioną, duomenis, numatytus Antstolių informacinės sistemos nuostatų 19.13–19.16 papunkčiuose;

7.3. nuasmenintą aukciono suvestinę ataskaitą, kurioje pateikiami detalūs E. aukciono eigos duomenys, numatyti Antstolių informacinės sistemos nuostatų 28.3 papunktyje.

1. Duomenys, numatyti šios Sutarties 7.1 ir 7.3 papunkčiuose, AVP rodomi, kai baigiasi E. aukciono laikas, yra nustatytas E. aukciono laimėtojas ir E. aukciono būsena tampa „Baigtas“.
2. Naudotojas AVP gali skelbti neribotą skaičių E. aukcionų. Apie rengiamą E. aukcioną ne vėliau kaip prieš 30 (trisdešimt) kalendorinių dienų iki aukciono dalyvių registravimo į E. aukcioną pradžios skelbiama specialioje interneto svetainėje [www.evarzytynes.lt](http://www.evarzytynes.lt). E. aukcionas prasideda 9.00 val., baigiasi po 3 (trijų) dienų 14.00 val. E. aukcionui neįvykus, informacija apie rengiamą to paties Turto naują E. aukcioną skelbiama ne vėliau kaip prieš 10 (dešimt) kalendorinių dienų iki aukciono dalyvių registravimo į E. aukcioną pradžios. Naudotojas įveda E. aukciono registravimo į E. aukcioną trukmę ir dalyvių registracijos tvirtinimo trukmę darbo dienomis, taip pat E. aukciono pradžios datą. Tais atvejais, kai E. aukciono pabaigos diena tenka ne darbo ar oficialios šventės dienai, E. aukciono pabaigos diena laikoma po jos einanti darbo diena.
3. Naudotojui užpildžius E. aukciono paskelbimo duomenis ir jį paskelbus, E. aukciono skelbimas iškart rodomas [www.evarzytynes.lt](http://www.evarzytynes.lt) svetainėje. Pašalinti paskelbto E. aukciono iš AVP negalima.
4. Už E. aukciono sąlygų turinio paskelbimą, E. aukciono vykdymą, E. aukciono dalyvių patvirtinimą ar nepatvirtinimą, atsiskaitymo (pinigų grąžinimo) tvarką ir sąlygas, E. aukciono atšaukimą, paskelbimą neįvykusiu atsako Aukciono organizatorius. Aukciono organizatoriaus E. aukciono tvarką ir sąlygas nustato Aukciono organizatorius vidaus teisės aktu, kurį iki patvirtinimo suderina su už E. aukciono administravimą atsakingu Registrų centro padaliniu.

**V SKYRIUS**

**NAUDOJIMOSI AVP TVARKA IR SĄLYGOS**

1. Nekilnojamojo turto registro duomenis AVP galima naudoti tik kai parduodamas Aukciono organizatoriaus nekilnojamasis turtas.
2. Duomenų įvedimo į AVP reikalavimai:
   1. duomenys teikiami internetu naudojantis saityno paslaugomis;
   2. duomenų formatas – specialusis;
   3. elektroninio ryšio protokolas – HTTPS;

13.4. duomenims teikti naudojama gamintojų palaikoma programinė įranga: Microsoft Internet Explorer, Google Chrome. Parametrai, susiję su kibernetinės saugos užtikrinimu gali būti keičiami iš anksto perspėjus Aukciono organizatorių.

1. Nekilnojamojo Turto paieška AVP vykdoma tik pagal Turto unikalų numerį. Prisijungimo prie AVP tvarka:
   1. prisijungimas atliekamas interneto svetainėje https://www.evarzytynes.lt/avp/public;
   2. prisijungti galima naudojant mobilųjį elektroninį parašą, Registrų centro kvalifikuotą sertifikatą, elektroninės bankininkystės sistemas;
   3. jeigu Naudotojas jungiasi su Registrų centro išduotu kvalifikuotu sertifikatu (toliau – Sertifikatas), Naudotojo darbo vieta turi būti parengta pagal interneto puslapyje <http://www.elektroninis.lt/lt/paruosti-kompiuteri> nurodytas elektroninio sertifikatų įdiegimo ir taikymo taisykles (Registrų centras neatsako už kitų paslaugų teikėjų išduotų kvalifikuotų sertifikatų veikimą);
   4. Naudotojui suteikiama prieigos teisė dirbti su AVP tik pasirašius Konfidencialumo pasižadėjimą (2 priedas).
2. Dėl informacijos ir pagalbos, naudojantis AVP, Naudotojas gali kreiptis elektroniniu paštu pagalba[@registrucentras.lt](mailto:ais.admin@registrucentras.lt) arba į Registrų centro Konsultacijų centrą telefono numeriu (8 5) 268 8262.
3. Registrų centras įsipareigoja:

16.1. Naudotojo asmens duomenis naudoti tik Naudotojui identifikuoti AVP. Aukciono organizatoriaus pateiktus asmens duomenis saugoti 10 metų po šios Sutarties pasibaigimo. Pasibaigus duomenų saugojimo terminui, duomenys sunaikinami Antstolių informacinės sistemos tvarkytojo nustatyta tvarka;

16.2. užtikrinti tinkamą AVP administravimą ir veikimą Aukciono organizatoriui vykdant Turto pardavimą;

16.3. konsultuoti Naudotoją AVP naudojimo klausimais;

16.4. asmeniui, ketinančiam dalyvauti E. aukcione, nepatvirtinus susipažinimo su E. aukciono vykdymo tvarka, nesuteikti leidimo registruotis į E. aukcioną.

1. Registrų centras atsako už teikiamų asmens duomenų ir informacijos išsamumą, vientisumą, konfidencialumą ir saugą tol, kol duomenys pasieks Aukciono organizatorių. Registrų centras užtikrina, kad Aukciono organizatorius gaus išsamius ir vientisus teikiamus asmens duomenis ir informaciją.
2. Registrų centras be atskiro įspėjimo turi teisę apriboti Naudotojui prieigą prie AVP, jeigu nustato, kad Naudotojo veiksmai kelia grėsmę Registrų centro informacinėms sistemoms. Apie apribotą prieigą prie AVP Registrų centras nedelsdamas (bet ne vėliau kaip per 1 darbo dieną nuo taikyto apribojimo) praneša Sutarties 1 priede nurodytais kontaktais. Prieiga prie AVP naudotojui atnaujinama pašalinus veiksnius, keliančius grėsmę Registrų centro informacinėms sistemoms.
3. Aukciono organizatorius įsipareigoja:
   1. organizuoti Aukciono organizatoriui nuosavybės teise priklausančio arba patikėjimo teise valdomo Turto, kurį Aukciono organizatorius įgaliotas valdyti, naudoti ir disponuoti, E. aukcionus;
   2. E. aukcione nurodyti privalomą minimalų E. aukciono dalyvių skaičių (jeigu būtina pagal E. aukciono sąlygas);
   3. E. aukcione pateikti informaciją apie visus disponavimo apribojimus, suvaržymus, draudimus, ginčus, kreditorius, taip pat pateikti visą kitą būtiną informaciją pirkėjui, kuri galėtų turėti įtakos pirkėjo nuosavybės teisei į parduodamą Turtą;
   4. prieš paskelbiant parduodamo Turto E. aukcioną įsitikinti, kad turi visas būtinas teises, leidžiančias Aukciono organizatoriui disponuoti, valdyti ir naudotis parduodamu Turtu ir šios teisės po Turto pardavimo pereis E. aukciono laimėtojui;
   5. Registrų centro teikiamus duomenis naudoti tik aukcionų vykdymo tikslu ir neatskleisti gautų duomenų bei nesuteikti kitos galimybės bet kokia forma su jais susipažinti tretiesiems asmenims;
   6. laikytis šioje Sutartyje numatytų duomenų naudojimo sąlygų ir tvarkos;
   7. vadovautis 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (toliau – Reglamentas) ir Lietuvos Respublikos asmens duomenų teisinės apsaugos įstatymu, savo lėšomis ir priemonėmis užtikrinti gautų duomenų apsaugą. Aukciono organizatorius atsako už gautų duomenų konfidencialumą ir saugą. Jei užfiksuojama ar pagrįstai įtariama grėsmė teikiamų asmens duomenų konfidencialumui ir, jei Aukciono organizatorius nepakankamai užtikrina pateiktų duomenų saugą, Registrų centras turi teisę sustabdyti duomenų teikimą ir apie tai nedelsdamas el. paštu informuoti Aukciono organizatorių. Už šių įsipareigojimų nesilaikymą Aukciono organizatorius atsako teisės aktų nustatyta tvarka;
   8. Apie pastebėtas klaidas, netikslumus ir asmens duomenų saugumo pažeidimus nedelsiant informuoti Registrų centrą elektroniniu paštu [pagalba@registrucentras.lt](mailto:pagalba@registrucentras.lt);
   9. pasikeitus Naudotojams ar kitai informacijai, nurodytai Naudotojų sąraše, nedelsiant, bet ne vėliau kaip per 1 (vieną) darbo dieną nuo tokio pasikeitimo atsiradimo dienos, raštu pateikti Registrų centrui informaciją apie šios Sutarties 1 priede pateikto Naudotojų sąrašo pakeitimus;
   10. nedelsiant, bet ne vėliau kaip per 1 (vieną) darbo dieną informuoti Registrų centrą, jeigu atimama teisė Naudotojui prisijungti prie AVP arba atlikti joje tam tikras operacijas, jei vienu Sertifikatu naudojasi keli asmenys, taip pat jeigu įtariama, kad autentifikavimo priemonė (mobilusis elektroninis parašas, Registrų centro kvalifikuotas sertifikatas, elektroninė bankininkystė) buvo pamesta ar kitaip prarasta;
   11. suteikti AVP Naudotojo teises tik tiems asmenims, kurie yra susipažinę ir pasirašę Konfidencialumo pasižadėjimo formą (2 priedas);
   12. pateikti Registrų centrui pasirašytus Konfidencialumo pasižadėjimus;
   13. laiku ir tinkamai apmokėti Registrų centro pateiktas sąskaitas-faktūras;
   14. į AVP pateikti teisingus ir tikslius duomenis bei informaciją.
4. Aukciono organizatorius atsako už savo atliekamus veiksmus AVP, skelbiamų duomenų turinį ir kitą AVP sistemoje patalpintą informaciją, taip pat už nurodytus klaidingus duomenis ar informaciją.
5. E. aukcionui pasibaigus, informacija apie E. aukcioną viešai skelbiama specialioje interneto svetainėje [www.evarzytynes.lt](http://www.evarzytynes.lt) 60 (šešiasdešimt) dienų.

**VI SKYRIUS**

**PASLAUGŲ KAINA, MOKĖJIMO TVARKA IR ATSAKOMYBĖ**

1. Vieno AVP skelbiamo E. aukciono paslaugos kaina yra 39,23 Eur (trisdešimt devyni eurai ir dvidešimt trys centai) + 8,24 Eur PVM (aštuoni eurai ir dvidešimt keturi centai pridėtinės vertės mokesčio), iš viso – 47,47 Eur (keturiasdešimt septyni eurai ir keturiasdešimt septyni centai).
2. Nustačius specialios interneto svetainės [www.evarzytynes.lt](http://www.evarzytynes.lt) veiklos sutrikimą, dėl kurio E. aukcionas atšauktas, išrašoma kreditinė PVM sąskaita-faktūra, o mokestis Aukciono organizatoriui už paskelbtą E. aukcioną (jeigu buvo sumokėtas) yra grąžinamas arba užskaitomas kitoms paslaugoms.
3. Registrų centras kiekvieno mėnesio pradžioje šios Sutarties 27 punkte nustatyta tvarka pateikia Aukciono organizatoriui PVM sąskaitą-faktūrą už E. aukcionų paskelbimą praėjusį mėnesį.
4. Aukciono organizatorius PVM sąskaitą-faktūrą apmoka ne vėliau kaip per 14 (keturiolika) kalendorinių dienų po jos pateikimo informacinėje sistemoje „e. sąskaita“ arba kitais el. būdais.
5. Pakeitus atlyginimo dydžius, Aukciono organizatorius įsipareigoja mokėti pagal pakeistus atlyginimo dydžius.
6. Visas išrašytas PVM sąskaitas-faktūras, kreditinius dokumentus, avansines sąskaitas ir kitus dokumentus Registrų centras teikia Aukciono organizatoriui per Registrų centro tvarkomą informacinę sistemą „e. sąskaita“ arba kitais el. būdais.
7. Laiku neapmokėjusi PVM sąskaitos-faktūros, Aukciono organizatorius be atskiro įspėjimo moka Registrų centrui 0,04 (keturių šimtųjų) procento dydžio delspinigius nuo neapmokėtos sumos už kiekvieną uždelstą dieną.
8. Registrų centras turi teisę be atskiro įspėjimo, Aukciono organizatoriui neapmokėjus PVM sąskaitos-faktūros per 30 (trisdešimt) kalendorinių dienų nuo PVM sąskaitos-faktūros gavimo dienos, sustabdyti prieigą prie AVP. Prieiga prie AVP atnaujinama Aukciono organizatoriui apmokėjus PVM sąskaitą-faktūrą ir delspinigius.
9. Nė viena Šalis neturi teisės pavesti šią Sutartį vykdyti tretiesiems asmenims.
10. Už Sutarties įsipareigojimų nevykdymą arba netinkamą vykdymą Šalys atsako Lietuvos Respublikos teisės aktų nustatyta tvarka.

**VII SKYRIUS**

**NENUGALIMOS JĖGOS (*FORCE MAJEURE*) APLINKYBĖS**

1. Nė viena iš Sutarties Šalių neatsako už bet kurios savo prievolės neįvykdymą ar dalinį neįvykdymą, jeigu ji įrodo, kad prievolė neįvykdyta dėl aplinkybių, kurių ji negalėjo kontroliuoti bei protingai numatyti Sutarties sudarymo metu, ir kad negalėjo užkirsti kelio šioms aplinkybėms ar pasekmėms atsirasti.
2. Įvykus nenugalimos jėgos (force majeure) aplinkybėms, Sutarties Šalys vadovaujasi Lietuvos Respublikos civilinio kodekso 6.212 straipsniu ir Atleidimo nuo atsakomybės esant nenugalimos jėgos (force majeure) aplinkybėms taisyklėmis, patvirtintomis Lietuvos Respublikos Vyriausybės 1996 m. liepos 15 d. nutarimu Nr. 840 „Dėl Atleidimo nuo atsakomybės esant nenugalimos jėgos (force majeure) aplinkybėms taisyklių patvirtinimo“.
3. Šalis, prašanti ją atleisti nuo atsakomybės, privalo pranešti kitai Šaliai raštu apie nenugalimos jėgos aplinkybes nedelsdama, tačiau ne vėliau kaip per 3 (tris) darbo dienas nuo tokių aplinkybių atsiradimo ar paaiškėjimo, taip pat pranešti apie galimą Sutartyje numatytų įsipareigojimų įvykdymo terminą. Būtina pranešti ir tuomet, kai išnyksta pagrindas nevykdyti įsipareigojimų.
4. Pagrindas atleisti Šalį nuo atsakomybės atsiranda nuo nenugalimos jėgos aplinkybių atsiradimo momento, arba jeigu laiku nebuvo pateiktas pranešimas, nuo pranešimo pateikimo momento. Jeigu Šalis laiku neišsiunčia pranešimo arba neinformuoja, ji privalo kompensuoti kitai Šaliai žalą, kurią ši patyrė dėl laiku nepateikto pranešimo arba dėl to, kad nebuvo jokio pranešimo.

**VIII SKYRIUS**

**ŠALIŲ ĮSIPAREIGOJIMAI**

1. Šalys įsipareigoja savo lėšomis įgyvendinti tinkamas organizacines ir technines priemones, skirtas saugoti asmens duomenis nuo atsitiktinio ar neteisėto sunaikinimo, pakeitimo, atskleidimo, taip pat nuo bet kokio kito neteisėto tvarkymo. Minėtos priemonės turi užtikrinti tokį saugumo lygį, kuris atitiktų saugotinų asmens duomenų pobūdį ir jų tvarkymo keliamą riziką.
2. Aukciono organizatorius privalo:
   1. turėti elektroninio pašto dėžutę ir kompiuterinę bei specialiąją įrangą, internetinį ryšį;
   2. jungtis prie AVP iš kompiuterinės darbo vietos, kuri atitinka šios Sutarties 13 punkte nustatytus darbo vietos reikalavimus;
   3. saugoti prisijungimo prie AVP duomenis ir jų neatskleisti tretiesiems asmenims;
   4. nedelsdamas, tačiau ne vėliau kaip per 3 (tris) valandas nuo sužinojimo momento informuoti Registrų centrą apie prarastą autentifikavimo priemonę (mobilųjį elektroninį parašą, Registrų centro kvalifikuotą sertifikatą, elektroninę bankininkystę) ir (arba) galimą jų konfidencialumo pažeidimą, taip pat apie sustabdytas prieigos teises prie AVP.
3. Aukciono organizatorius turi teisę naudotis AVP iš Naudotojų sąraše (1 priedas) nurodyto išorinio IP adreso.
4. Registrų centras, pastebėjęs, kad Naudotojas AVP naudojasi ne iš Aukciono organizatoriaus nurodyto išorinio IP adreso, nurodyto šios Sutarties 1 priede, AVP naudotis neleidžia. Jei Aukciono organizatorius tokio IP adreso nenurodo, Naudotojui leidžiama naudotis AVP kreipiantis iš bet kurio IP adreso. Visais atvejais Aukciono organizatorius atsako už neteisėtą naudojimąsi AVP.
5. Aukciono organizatorius pasirašydamas Sutartį, patvirtina, kad yra susipažinęs su Reglamentu ir Valstybės įmonės Registrų centro tvarkomų registrų ir informacinių sistemų duomenų saugos nuostatais, patvirtintais Lietuvos Respublikos teisingumo ministro 2017 m. gegužės 22 d. įsakymu Nr. 1R-132 „Dėl Valstybės įmonės Registrų centro tvarkomų registrų ir informacinių sistemų duomenų saugos nuostatų patvirtinimo“ ir įsipareigoja jų laikytis.

**IX SKYRIUS  
SUTARTIES GALIOJIMAS IR NUTRAUKIMAS**

1. Ši Sutartis įsigalioja nuo jos pasirašymo dienos ir galioja 12 (dvylika) mėnesių. Jeigu iki Sutarties galiojimo pabaigos likus ne mažiau kaip 30 (trisdešimt) kalendorinių dienų nė viena Šalis nepareiškė pageidavimo nutraukti Sutartį, Sutartis pratęsiama tolesniam 12 (dvylikos) mėnesių laikotarpiui tomis pačiomis Sutarties sąlygomis. Sutarties pratęsimų skaičius neribojamas. Sutartis gali būti nutraukta raštišku Šalių susitarimu. Jei E. aukciono paslaugas Aukciono organizatorius įsigijo viešųjų pirkimų būdu, Sutarties galiojimo terminas, Sutarties pratęsimo ir nutraukimo tvarka turi sutapti su viešojo pirkimo dėl aukciono paslaugų pirkimo sutartyje nurodytais terminais ir sąlygomis.
2. Viena iš Sutarties Šalių gali nutraukti Sutartį įspėjus kitą Šalį raštu prieš 30 (trisdešimt) kalendorinių dienų iki Sutarties nutraukimo.
3. Šalys gali vienašališkai nutraukti Sutartį antrajai Šaliai nevykdant ar netinkamai vykdant sutartinius įsipareigojimus, įspėjus antrąją Sutarties Šalį prieš 10 (dešimt) darbo dienų iki Sutarties nutraukimo.
4. Nutraukus Sutartį ar jai pasibaigus, lieka galioti nuostatos, susijusios su atsakomybe tarp Šalių pagal šią Sutartį, taip pat visos kitos šios Sutarties nuostatos, kurios išlieka galioti po Sutarties nutraukimo arba turi išlikti galioti, kad būtų visiškai įvykdyta ši Sutartis.

**X SKYRIUS**

**GINČŲ SPRENDIMO TVARKA**

1. Bet kokie nesutarimai ar ginčai, kylantys tarp Šalių dėl šios Sutarties, sprendžiami tarpusavio susitarimu, o jeigu nepavyksta ginčų išspręsti derybomis per 30 (trisdešimt) darbo dienų nuo derybų pradžios, jie sprendžiami Lietuvos Respublikos teisme pagal Registrų centro buveinės vietą taikant Lietuvos Respublikos teisę.

**XI SKYRIUS**

**BAIGIAMOSIOS NUOSTATOS**

1. Visi pranešimai, sutikimai ar kita informacija (toliau – Pranešimas) pagal šią Sutartį turi būti sudaromi raštu ir laikomi tinkamai įteiktais tada, kai jie bus faktiškai gauti. Jie gali būti įteikiami asmeniškai ar siunčiami registruotu paštu, elektroniniu paštu, kiekvienu atveju išsiunčiant Šalių nurodytais adresais.
2. Jei pranešimas siunčiamas elektroniniu paštu, laikoma, kad jį Šalis gavo tą pačią dieną, jei jis buvo išsiųstas darbo dieną iki darbo valandų pabaigos, arba kitą darbo dieną, jei jis buvo išsiųstas nedarbo dieną arba pasibaigus darbo valandoms. Jei pranešimas siunčiamas paštu, laikoma, kad jį adresatas gavo po 5 (penkių) darbo dienų nuo išsiuntimo.
3. Šalys įsipareigoja per 5 (penkias) darbo dienas raštu informuoti viena kitą apie šioje Sutartyje nurodytų banko ir kitų rekvizitų pasikeitimus. Šalis, neįvykdžiusi šio reikalavimo, negali reikšti pretenzijų, kad kitos Šalies veiksmai, atlikti remiantis paskutiniais jai žinomais rekvizitais, neatitinka Sutarties sąlygų arba kad ji negavo pranešimų, siųstų pagal tuos rekvizitus.
4. Visi šios Sutarties ir Sutarties priedų pakeitimai ir papildymai bus sudaromi tik raštišku abiejų Šalių kompetentingų (įgaliotų) atstovų pasirašytu susitarimu, kuris tampa neatskiriama Sutarties dalimi.
5. Bet kokie Sutarties ir Sutarties priedų pakeitimai ir papildymai įsigalioja nuo jų pasirašymo dienos, jeigu juose nenustatyta kitaip.
6. Sutartis sudaryta 2 (dviem) egzemplioriais, turinčiais vienodą juridinę galią, po 1 (vieną) egzempliorių kiekvienai Šaliai.
7. Neatskiriama šios Sutarties dalis yra jos priedai:

52.1. 1 priedas. „Naudotojų sąrašas“, \_ lapas (-ai);

52.2. 2 priedas „Konfidencialumo pasižadėjimas“, \_ lapas (-ai).

**XII SKYRIUS**

**ŠALIŲ REKVIZITAI IR PARAŠAI**

|  |  |
| --- | --- |
| **REGISTRŲ CENTRAS** | **AUKCIONO ORGANIZATORIUS** |
| **Valstybės įmonė Registrų centras** | [įveskite juridinio asmens pavadinimą] |
|  |  |
| Juridinio asmens kodas 124110246  PVM mokėtojo kodas LT241102419  Buveinės adresas Lvivo g. 25-101  Pašto indeksas, miestas 09320 Vilnius  Adresas korespondencijai Lvivo g. 25-101  El. p. [versloklientai@registrucentras.lt](mailto:versloklientai@registrucentras.lt)  Tel. (8 5) 262 2222  A. s. LT477044060005572969  AB SEB bankas, banko kodas 70440  A. s. LT944010042400050387  Luminor Bank AB, banko kodas 40100  A. s. LT677300010095519600  „Swedbank“, AB, banko kodas 73000  Konsultacijų centro vadovė  Jurgita Jakeliūnaitė  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (Pareigos, vardas, pavardė)  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (Parašas)  A.V.  20\_\_ m. \_\_\_\_\_\_\_\_\_\_\_\_\_\_\_\_\_\_\_\_\_\_\_ d. | [įveskite juridinio asmens kodą]  [įveskite buveinės adresą]  [įveskite pašto indeksą, miestą]  [įveskite adresą korespondencijai]  [įveskite elektroninio pašto adresą]  [įveskite telefono numerį]  [įveskite atsiskaitomosios banko sąskaitos numerį]  [įveskite banko pavadinimą]  [įveskite banko kodą]    [įveskite įstaigos, juridinio asmens atstovo pareigas, vardą, pavardę]  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (Pareigos, vardas, pavardė)    \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (Parašas)  A. V.\*  [pasirinkite sutarties pasirašymo dienos datą iš kalendoriaus]  \* Tvirtinama juridinio asmens antspaudu, kai pareiga turėti antspaudą nustatyta juridinio asmens steigimo dokumentuose arba įstatymuose. |

Nekilnojamojo turto elektroninių aukcionų organizavimo ir vykdymo paslaugų teikimo sutarties

1 priedas

**NAUDOTOJŲ SĄRAŠAS**

1. Aukcionų valdymo posistemės (AVP) Naudotojų sąrašas:

|  |  |  |  |  |  |  |
| --- | --- | --- | --- | --- | --- | --- |
| Nr. | Vardas, pavardė | Pareigos | Telefonas | El. paštas | Išorinis IP adresas | Rolė\* |
| 1. |  |  |  |  |  |  |
| 2. |  |  |  |  |  |  |
| 3. |  |  |  |  |  |  |

⃰⃰- **Valstybės įmonės Turto banko** aukciono administratoriaus rolė – 87, Aukciono organizatoriaus rolė – 88, 305 NTR 3reg, 222 NTR.

- **Savivaldybių administracijos** aukciono administratoriaus rolė – 89, Aukciono organizatoriaus rolė – 90, 305 NTR 3reg, 222 NTR.

- administratoriaus rolę turintis Naudotojas sistemoje mato visus paskelbtus, vykdomus, baigtus ir pan. aukcionus. Prieš pradedant naudotis AVP, suveda Aukciono organizatoriaus duomenis, gali perskirti aukcionus kitam organizatoriui vykdyti, taip pat organizuoti ir vykdyti aukcioną, keisti Aukciono organizatoriaus nustatymus, kontaktus sistemoje. Administratoriaus rolė suteikiama tik vienam iš Aukcionų valdymo posistemės (AVP) Naudotojų sąraše esančių asmenų;

- organizatoriaus rolę turintis Naudotojas vykdo tik savo kurtus ir jam priskirtus aukcionus;

- Naudotojas gali turėti abi roles. Abi rolės nurodomos, jeigu administratorius ir organizatorius bus vienas ir tas pats Naudotojas; arba pagal poreikį).

Sąskaitos numeris, į kurią bus pervedami elektroninio aukciono dalyvio mokesčiai, [\_\_\_\_\_\_\_\_\_\_]

1. Asmuo (asmenys), kuriam (-iems) suteikiama teisė peržiūrėti sąskaitas-faktūras:

|  |  |  |  |  |  |
| --- | --- | --- | --- | --- | --- |
| Nr. | Vardas, pavardė | Pareigos | Telefonas | El. paštas | Išorinis  IP adresas |
|  |  |  |  |  |  |
|  |  |  |  |  |  |

Atsakingas asmuo\* [atsakingo asmens vardas, pavardė] el. paštas [\_\_\_\_\_\_\_\_\_\_\_\_]

\*Nurodoma, jei Naudotojų sąraše yra daugiau nei vienas Naudotojas.

AUKCIONO ORGANIZATORIUS [įstaigos, juridinio asmens atstovo pareigos, vardas, pavardė]

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(Pareigos, vardas, pavardė)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(Parašas)*

A.V.\*

\*Tvirtinama juridinio asmens antspaudu, kai pareiga turėti antspaudą nustatyta juridinio asmens steigimo dokumentuose arba įstatymuose.

Nekilnojamojo turto elektroninių aukcionų organizavimo ir vykdymo paslaugų teikimo sutarties

2 priedas

**(Konfidencialumo pasižadėjimo forma)**

**KONFIDENCIALUMO PASIŽADĖJIMAS**

Aš, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(GAVĖJO vardas, pavardė arba GAVĖJO nurodyto duomenų vartotojo vardas, pavardė)

**Pasižadu:**

* tvarkyti asmens ir kitus duomenis vadovaudamasis (-asi) 20\_\_ m. \_\_\_\_\_\_\_\_\_\_\_\_\_\_\_\_ d.

sutartyje Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Sutarties pavadinimas)

nustatytu tikslu;

* saugoti asmens duomenų paslaptį;
* neatskleisti ir neperduoti tvarkomos informacijos nė vienam asmeniui, kuris nėra įgaliotas naudotis šia informacija;
* neperduoti tretiesiems asmenimis duomenų, leidžiančių programinėmis ir techninėmis priemonėmis sužinoti asmens arba kitus duomenis;
* pastebėjęs (-usi) saugos dokumentuose nustatytų reikalavimų pažeidimų, nusikalstamos veikos požymių, neveikiančias arba netinkamai veikiančias elektroninės informacijos saugos (kibernetinio saugumo) užtikrinimo priemones ar kitas saugumo spragas, įvykius ar veiką, atitinkančią kibernetinio incidento, elektroninės informacijos saugos incidento ar asmens duomenų saugumo pažeidimo požymius, arba apie tai gavęs (-usi) informacijos iš kitų informacijos šaltinių, apie tai nedelsiant pranešti TEIKĖJUI elektroniniu paštu: pagalba@registrucentras.lt;
* viešai neskelbti informacijos apie saugumo spragas ir (ar) jų neišnaudoti pažeistoje sistemoje, nepakeisti elektroninės informacijos, kitaip nepaveikti registrų ir informacinių sistemų saugumo ir elektroninės informacijos;
* laikytis Sutarties 14 punkte nurodytų teisės aktų reikalavimų.

**Žinau,** kad turėsiu atsakyti Lietuvoje Respublikoje galiojančių įstatymų ir kitų teisės aktų nustatyta tvarka, jei dėl mano veiksmų dėl šio pasižadėjimo nevykdymo arba netinkamo vykdymo valstybės įmonei Registrų centrui kils atsakomybė už asmens ar kitų duomenų atskleidimą ir pažeidimą.

**Šis pasižadėjimas galioja visą Sutarties vykdymo laiką ir neribotą laiką po Sutarties pasibaigimo, nepriklausomai nuo užimamų pareigų ir darbovietės, kurioje aš dirbsiu.**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(Vardas, pavardė) (Parašas, data)